Loksa Linnavolikogu *(kuupäev digiallkirjas)*

### Otsuse eelnõu edastamine

Edastan Loksa Linnavolikogu otsuse eelnõu „Valimisringkonna moodustamine ja mandaatide arvu määramine“

ALGATAJA: Loksa linnasekretär

TÜÜP otsus

ALUS kohaliku omavalitsuse korralduse seadus § 22 lg 1 p 13

kohaliku omavalitsuse volikogu valimise seadus § 8 lg 1, 5 § 704

ETTEKANDJA: volikogu esimees

Lisad:

1. Seletuskiri Loksa Linnavolikogu otsuse eelnõu „Valimisringkonna moodustamine ja mandaatide arvu määramine“ juurde

2. Loksa Linnavolikogu otsuse eelnõu „Valimisringkonna moodustamine ja mandaatide arvu määramine“

**Seletuskiri Loksa Linnavolikogu otsuse eelnõu „Valimisringkonna moodustamine ja mandaatide arvu määramine“ juurde**

Kohaliku omavalitsuse korralduse seaduse (KOKS) § 22 lõike 1 punkti 13 kohaselt kuulub volikogu ainupädevusse valimisringkondade arvu, piiride ja ühtse numeratsiooni ning igas valimisringkonnas mandaatide arvu määramine. Kohaliku omavalitsuse volikogu valimise seaduse (KOVVS) § 8 lõigete 1 ja 5 kohaselt moodustab volikogu linna territooriumil ühe valimisringkonna. Volikogu otsuses valimisringkondade moodustamise kohta määratakse ringkondade numeratsioon, piirid ning mandaatide arv igas ringkonnas.

KOVVS § 704 kohaselt moodustatakse 2025. aasta kohaliku omavalitsuse volikogu valimistel valimisringkonnad hiljemalt 2025. aasta 11. augustil ja volikogu jaotab mandaadid valimisringkondade vahel, lähtudes valijate arvust rahvastikuregistri andmete põhjal 2025. aasta 15. juuli seisuga. 15. juuli seisuga on rahvastikuregisti andmetel valijate arvuks Loksa linnas 1575.

Loksa Linnavolikogu 12.06.2025 otsusega nr 20 määrati Loksa Linnavolikogu järgmise koosseisu liikmete arvuks 15.

*/allkirjastatud digitaalselt/*

Karin Kask

Loksa linnasekretär

Loksa linna valimiskomisjoni esimees

(603 1253; [karin.kask@loksa.ee](mailto:karin.kask@loksa.ee))

EELNÕU

Esitaja: Loksa linnasekretär



LOKSA LINNAVOLIKOGU

**O T S U S**

Loksa linn ........ august 2025 nr

## Valimisringkonna moodustamine ja mandaatide

## arvu määramine

Võttes aluseks kohaliku omavalitsuse korralduse seaduse § 22 lõike 1 punkti 13, kohaliku omavalitsuse volikogu valimise seaduse § 8 lõiked 1 ja 5, § 704, Loksa Linnavolikogu

**o t s u s t a b:**

1. Moodustada Loksa Linnavolikogu valimisteks üks valimisringkond numbriga 1, mille piiriks on Loksa linna haldusterritooriumi piir.
2. Määrata valimisringkonna nr 1 mandaatide arvuks 15.
3. Valija, kelle elukohaandmed on kantud rahvastikuregistrisse linna täpsusega, hääletab valimisringkonna nr 1 kandidaatide poolt.
4. Otsus jõustub teatavakstegemisest.
5. Loksa Linnakantseleil avalikustada otsus kolme tööpäeva jooksul, arvates otsuse vastuvõtmise päevast.
6. Otsuse peale võib esitada Loksa Linnavolikogule 30 päeva jooksul vaide haldusmenetluse seaduses sätestatud korras, arvates otsuse teadasaamise päevast või päevast, millal oleks pidanud otsusest teada saama või kaebuse Tallinna Halduskohtule halduskohtumenetluse seadustikus sätestatud tähtaegadel ja korras.

*/allkirjastatud digitaalselt/*

Rein Heina

volikogu esimees